อ่างทองยังจมหลายจุดที่จ.อ่างทอง นายศุทธนะ ธีวีระปัญญา ผู้ว่าฯอ่างทอง กล่าวว่า สถานการณ์น้ำท่วมในจังหวัดขณะนี้ยังน่าเป็นห่วง เพราะมีหลายพื้นที่น้ำได้ทะลักเข้าท่วมจนเสียหาย โดยปริมาณน้ำที่ระบายจากท้ายเขื่อนเจ้าพระยาจ.ชัยนาท อยู่ที่ระดับ 2,478 ลูกบาศก์เมตรต่อวินาที ระดับน้ำหน้าศาลากลางจังหวัด 8.20 เมตร สูงกว่าเมื่อวาน (17 ต.ค.) 40 เซนติเมตร(ระดับวิกฤติอยู่ที่ 7.50 เมตร) สำหรับที่หน้าอ.ป่าโมก ระดับน้ำสูง 7.25 เมตร สูงกว่าเมื่อวาน 36 เซนติเมตร (ระดับวิกฤติอยู่ที่ 6 เมตร)ขณะที่นายพินิจ เธียรธวัช นายอำเภอป่าโมก เปิดเผยว่า น้ำจากแม่น้ำเจ้าพระยาได้ไหลเข้าท่วมที่ว่าการอำเภอ สถานีอนามัย สำนักงานเกษตร และบ้านพักข้าราชการ โดยมีระดับน้ำประมาณ 50 เซนติเมตร และเมื่อเช้ามืดวันนี้ (18 ต.ค.) น้ำได้ไหลเข้าท่วมบ้านเรือนประชาชนกว่า 100 หลังคาเรือน ในพื้นที่หมู่ 3,4 และ 8 ต.สายทอง ส่วนต.โผงเผง น้ำท่วมพื้นที่ทั้งหมดแล้ว ขณะที่ อ.บางเสด็จ น้ำท่วมที่หมู่ 1 และ 5 ซึ่งได้แจ้งขอกำลังทหาร 30 นาย จากมณฑลทหารบกที่ 13 ลพบุรี เข้าไปช่วยเหลือชาวบ้านที่ประสบภัยน้ำท่วมแล้ว
ปริมาณน้ําจากท้ายเขื่อนเจ้าพระยาจ.ชัยนาทอยู่ที่ระดับกี่ลูกบาศก์เมตรต่อวินาที 
2,4278 ลูกบาศก์เมตร